মেসিকে ছাড়িয়ে রোনাল্ডোকে ছোঁয়ার অপেক্ষায় ভারতের ছেত্রী
ভারতীয় সুনীল ছেত্রীর বৃহস্পতি এখন তুঙ্গে। তার সাফল্যের মুকুটে যোগ হচ্ছে একের পর এক পালক। এবার হালের মহাতারকা লিওনেল মেসিকে ছাড়িয়ে গেলেন তিনি।







এএফসি এশিয়ান কাপে গেল মঙ্গলবার আবুধাবিতে থাইল্যান্ডকে ৪-১ গোলে হারিয়েছে ভারত। জোড়া গোল করে জয়ের নায়ক ছেত্রী। এ পথে দারুণ এক রেকর্ডের মালিক হয়েছেন তিনি।




জাতীয় দলের হয়ে এখন ছেত্রীর গোল সংখ্যা ৬৭। সেখানে আর্জেন্টিনার হয়ে মেসির গোল ৬৫টি। বর্তমান ফুটবলারদের তার সামনে রয়েছেন শুধু ক্রিশ্চিয়ানো রোনাল্ডো। পর্তুগালের হয়ে তার গোল ৮৫টি। ১৫৪ ম্যাচে এ গোল করেছেন সিআর সেভেন।
শুধু গোল সংখ্যায় নয়, ম্যাচ খেলার দিক দিয়েও মেসির চেয়ে এগিয়ে ছেত্রী। ১২৮ ম্যাচে ৬৫টি আন্তর্জাতিক গোল করেছেন ছোট ম্যাজিসিয়ান। সেখানে ১০৪ ম্যাচেই তাকে টপকে গেছেন ভারতীয় গোলমেশিন।  
এশিয়ান কাপ-২০১৯ অফিসিয়াল টুইট বার্তায় জানিয়েছে, ৬৬ গোল করে মেসিকে টপকে বর্তমান খেলোয়াড়দের মধ্যে দ্বিতীয় সর্বোচ্চ গোলদাতা হলেন সুনীল ছেত্রী।

ভারতীয় সুনীল ছেত্রীর বৃহস্পতি এখন তুঙ্গে। তার সাফল্যের মুকুটে যোগ হচ্ছে একের পর এক পালক। এবার হালের মহাতারকা লিওনেল মেসিকে ছাড়িয়ে গেলেন তিনি।